rejauldu/bengali-wikipedia huggingface dataset:
একোত্তর আগম () একটি প্রাচীন ভারতীয় বৌদ্ধ শাস্ত্র ও সূত্র পিটকের পাঁচটি আগমের মধ্যে একটি। শুধুমাত্র চীনা ভাষায় এই আগমের অস্তিত্ব রয়ে গেছে। মূল সংস্কৃত ভাষাতে এই গ্রন্থের অস্তিত্ব লুপ্ত হয়ে গেছে। চীনা দাজাংজিং () গ্রন্থে চারটি আগমের মধ্যে একোত্তর আগম একটি।   ইতিহাস   ৩৮৪ খ্রিষ্টাব্দে ধর্মনন্দী একোত্তর আগমের সম্পূর্ণ অনুবাদ করেন এবং ৩৯৮ খ্রিষ্টাব্দে গৌতম সংঘদেব সম্পাদনা করেন। সর্বাস্তিবাদ না মহাসংঘিকার মধ্যে কোন সম্প্রদায় এই গ্রন্থ রচনা করেছেন, তা নিয়ে দ্বিমত রয়েছে।Sujato Bhikku. "About the Ekottara Agama" . ekottara.googlepages.com. Retrieved on 2009-03-01. আবার যেহেতু এই আগমে ধর্মগুপ্তক সম্প্রদায়ের সঙ্গে সামঞ্জস্যপূর্ণ এবং মহাসংঘিকা সম্প্রদায়ের সঙ্গে বিপরীতধর্মী বৌদ্ধ ভিক্ষুদের প্রতিমোক্ষ নিয়মের উল্লেখ রয়েছে, তাই এই আগম ধর্মগুপ্তক সম্প্রদায়দের দ্বারা রচিত বলেও অনুমান করা হয়।Warder, A.K. Indian Buddhism. 2000. p. 6 এতিয়েন লামোত্তের মতে, উত্তর পশ্চিম ভারত থেকে প্রাপ্ত মহাযান প্রভাবাধীন একটি পুঁথি থেকে একোত্তর আগমকে অনুবাদ করা হয়।Hwang, Soon-il. Metaphor and Literalism in Buddhism: The Doctrinal History of Nirvana. 2006. p. 31 পঞ্চম শতাব্দীর ধর্মগুপ্তক ভিক্ষু ও দীর্ঘ আগমের অনুবাদক বুদ্ধয়ষসের লেখনীতে এই বক্তব্যের সমর্থন পাওয়া যায় যখন তিনি লিখেছিলেন ধর্মগুপ্তক সম্প্রদায় মহাযান ত্রিপিটককে অঙ্গীভূত করে নেয়।Walser, Joseph. Nāgārjuna in Context: Mahāyāna Buddhism and Early Indian Culture. 2005. pp. 52-53 একোত্তর আগমে মহাযান বৌদ্ধ ধর্মের পারমিতা তত্ত্ব লিখিত আছে। Sheng Yen. Orthodox Chinese Buddhism. 2007. p. 98   অঙ্গুত্তর নিকায়   একোত্তর আগম পালি ভাষায় রচিত থেরবাদ তিপিটকের সুত্ত পিটকের অঙ্গুত্তর নিকায়ের অনুরূপ। কিন্তু চীনা দাজাংজিং গ্রন্থে চারটি আগমের মধ্যে একমাত্র একোত্তর আগমের সঙ্গে থেরবাদ ত্রিপিটকের প্রচুর অমিল পাওয়া যায়। এমনকি অষ্টাঙ্গিক মার্গ সম্বন্ধীয় বৌদ্ধ ধর্মের মূল তত্ত্বও এই আগমে ভিন্ন।    আনাপানস্মৃতি সূত্র   একোত্তর আগমে আনাপানস্মৃতি সূত্র একটি উল্লেখযোগ্য সূত্র। এই সূত্রে গৌতম বুদ্ধ তার পুত্র রাহুলকে আনাপানস্মৃতি সম্বন্ধে জ্ঞান প্রদান করেন। গৌতম বুদ্ধের নির্দেশমতো রাহুল ধ্যানের মাধ্যমে সমাধি লাভ করে অর্হত হয়ে তার অভিজ্ঞতা ও উপলব্ধি সম্বন্ধে বিস্তারিত প্রতিবেদন তার পিতার কাছে নিবেদন করেন। এই সূত্র থেরবাদ তিপিটকের সুত্ত পিটকের মজ্ঝিম নিকায়ের মহারাহুলোবাদ সুত্তের অনুরূপ।   পাদটীকা    তথ্যসূত্র    বহিঃসংযোগ    একোত্তর আগমের ইংরেজি অনুবাদ   একোত্তর আগম ১৭.১: আনাপানস্মৃতি সূত্র   মজ্ঝিম নিকায়: মহারাহুলোবাদ সুত্ত  বিষয়শ্রেণী:আগম বিষয়শ্রেণী:ত্রিপিটক
রায়গঞ্জ বন্যপ্রাণ অভয়ারণ্য বা কুলিক পাখিরালয় বা কুলিক পক্ষীনিবাস () (উচ্চারণ: Raegônj Bonnoprani Ôbhôearonno) পশ্চিমবঙ্গের উত্তর দিনাজপুর জেলার সদর শহর রায়গঞ্জের নিকটে অবস্থিত একটি বন্যপ্রাণ অভয়ারণ্য। এটি প্রথমে একটি পাখিরালয় রূপে পরিচিত ছিল। এই অঞ্চলটি বন্যপ্রাণ অভয়ারণ্য হিসেবে ঘোষিত হয় ১৯৮৫ সালে।কল্যাণ চক্রবর্তী, বিশ্বজিত রায়চৌধুরী, ভারতের বন ও বন্যপ্রাণী, পশ্চিমবঙ্গ রাজ্য পুস্তক পর্ষদ, ফেব্রুয়ারি, ১৯৯১, কলকাতা, পৃষ্ঠা-১৩১।  অবস্থান এটি জেলা শহর রায়গঞ্জের কেন্দ্র থেকে  উত্তরে অবস্থিত। এনএইচ ৩৪ এই পাখিরালয়ের পাশ দিয়ে চলেছে। রায়গঞ্জ কলকাতা থেকে  এবং শিলিগুড়ি থেকে  দূরে অবস্থিত।  জলবায়ু তাপমাত্রা (সেলসিয়াসে): গ্রীষ্মে - সর্বোচ্চ ৩৮, সর্বনিম্ন ২১; শীতে - সর্বোচ্চ ২৩ সর্বনিম্ন ৬ বৃষ্টিপাতঃ ১৫৫০ mm (জুলাই থেকে সেপ্টেম্বর)।  ইতিহাস ১৯৭০ সাল থেকে পশ্চিমবঙ্গ সরকারের সামাজিক বনায়ন প্রকল্পের মাধ্যমে এলাকার উন্নতি ঘটা শুরু হয়। প্রকল্পের মাধ্যমে কদম, জারুল, শিশু এবং ইউক্যালিপটাস গাছ লাগানো হয়। ছানা তোলার সময় এশীয় শামুকখোল এবং অন্যান্য পরিযায়ী পাখির প্রজাতিগুলো কৃত্রিম বাগানে ঘোরাঘুরি করে। ১৯৮৫ সালে অফিসিয়ালি "রায়গঞ্জ বন্যপ্রাণ অভয়ারণ্য" হিসেবে চিহ্নিত করা হয়। এটি কুলিক পক্ষী অভয়ারণ্য হিসেবে পরিচিত কারণ কুলিক নদী অভয়ারণ্যটির পাশ দিয়ে প্রবাহিত।  প্রাণবৈচিত্র্য এই পাখিরালয়ে ১৬৪ প্রজাতির পাখির আবাসস্থল রয়েছে। ২০০২ সালে শুমারি অনুসারে, সেবছর ৭৭,০১২টি পাখি অভয়ারণ্যটি পরিভ্রমণ করে।  ২০০৩ সালে, সংখ্যাটি বাড়ে এবং ৮১,৩৮৪টিতে উন্নীত হয়। ২০০৮ সালের শুমারি অনুসারে ৯১,৫৪০টি পাখি অভয়ারণ্যটি পরিভ্রমণ করে।proshanta kumar ghosh, researcher. contact- proshantaat@rediffmail.com এবং এই পাখিরালয়ে প্রতিবছর প্রায় ৭০,০০০ থেকে ৮০,০০০ পরিযায়ী পাখি ভ্রমণ করে।  পর্যটন এখানে প্রতিবছর পর্যটকের সংখ্যা বাড়ছে। নানা প্রজাতির পাখি দেখতে ভারত তথা বিদেশ থেকে পর্যটকেরা আসেন৷ এখানে পর্যটকদের থাকার জন্য পশ্চিমবঙ্গ সরকারের পর্যটন বিভাগের অতিথিশালা রয়েছে৷ এছাড়া রায়গঞ্জ শহরে অনেক হোটেল আছে৷ রায়গঞ্জ কলকাতার সাথে সড়ক ও রেলপথে যুক্ত৷ ডিসেম্বর থেকে ফেব্রুয়ারি পর্যন্ত সময়কালে, পশ্চিমবঙ্গ ও বিহারের বিভিন্ন জেলা থেকে অজস্র দর্শনার্থী অভয়ারণ্যটি ভ্রমণ করে, এবং তাদের অধিকাংশ পিকনিক সংগঠিত করে। তারা শুধু পাখিগুলোকে বিরক্তই করে না, জায়গা নোংরাও করে। রায়গঞ্জ সামাজিক বন বিভাগ সিদ্ধান্ত গ্রহণ করেছে যে তারা একটি পিকনিক জায়গা ভাত্তাদিঘির নিকটে তৈরি করে দেবে , সেখানে জল, ছায়া, টয়লেট, ছোট পার্ক এবং হাঁটার রাস্তার সুবিধা থাকবে।  প্রাণবৈচিত্র্য এই বন্যপ্রাণ অভয়ারণ্যে স্থানীয় কিছু প্রাণী যেমন, শিয়াল, খেঁকশিয়াল, খরগোশ, বনবিড়াল প্রভৃতি আশ্রয় পেয়েছে। এছাড়া বিভিন্ন প্রকার কাঁকড়া ও মাছ পাওয়া যায়। প্রতি বছর জুন মাস থেকে অভয়ারণ্যটি পরিযায়ী পাখিতে ভরে যায়। এশীয় শামুকখোল, বক, পানকৌড়ি ইত্যাদি পাখি দেখা যায়।  আরও দেখুন  পশ্চিমবঙ্গের সংরক্ষিত অঞ্চল  অসমের সংরক্ষিত অঞ্চলের তালিকা  বাংলাদেশের সংরক্ষিত এলাকার তালিকা  তথ্যসূত্র  বহিঃসংযোগ  কুলীক পাখিরালয়  পাখিরালয়  গুগুল ম্যাপে কুলীক পাখিরালয়  বিষয়শ্রেণী:পশ্চিমবঙ্গের দর্শনীয় স্থান বিষয়শ্রেণী:পশ্চিমবঙ্গের পাখিরালয় বিষয়শ্রেণী:পশ্চিমবঙ্গের বন্যপ্রাণী অভয়ারণ্য বিষয়শ্রেণী:উত্তর দিনাজপুর জেলা বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
থাম্ব| জেরার্ড ডেভিড দ্বারা ক্যাম্বিসেসের রায় হেরোডোটাসের <i id="mwDg">ইতিহাস</i> অনুসারে সিসামনেস ছিলেন একজন দুর্নীতিবাজ রাজকীয় বিচারক যিনি পারস্যের দ্বিতীয় ক্যাম্বিসেসের রাজত্বকালে পারস্য সাম্রাজ্যে সক্রিয় ছিলেন। যখন ক্যাম্বিসেস জানতে পারলেন যে সিসামনেস একটি রায়কে প্রভাবিত করার জন্য ঘুষ গ্রহণ করেছেন, তখন তিনি তাকে অবিলম্বে গ্রেপ্তার করেন এবং তাকে জীবিত অবস্থায় চামড়া ছাড়ানোর শাস্তি দেন। তিনি সিসামনেসের চামড়ার কাটা টুকরা তার কাছে রেখেছিলেন। ক্যাম্বিসেস তখন নিন্দা করা সিসামনেসের ছেলে ওটানেসকে তার পিতার বিচারিক উত্তরসূরি হিসেবে নিযুক্ত করেন। ওটানেসকে মনে করিয়ে দেওয়ার জন্য যে দুর্নীতিগ্রস্ত বিচারকদের কী ঘটবে এবং বিচারিক সততার গুরুত্ব ভুলে যাবে না, ক্যাম্বিসেস আদেশ দেন যে নতুন বিচারকের চেয়ারটি সিসামনেসের চামড়া দিয়ে ঢেকে দাও। Georges Martyn, Cambyses aan de Vlaamse kust, in Pro Memorie. Bijdragen tot de rechtsgeschiedenis der Nederlanden, jaargang 14 (2012), afl. 1, pp. 126-136  ওটানেস পরে আয়েনিয়ার একজন সত্রপ হয়েছিলেন।  ক্যাম্বিসেস ওটেনেসকে সতর্ক করে দিয়েছিলেন যে চেয়ারের চামড়ার উৎসটি ক্রমাগত মনে রাখতে হবে যার উপর তাকে ইচ্ছাকৃতভাবে বসতে হবে এবং তার রায় প্রদান করতে হবে। Anuradha Gobin, Representing the Criminal Body in the City: Knowledge, Publics and Power in the Seventeenth-Century Dutch Republic, Department of Art History and Communication Studies, McGill University, Montreal, September 2013, A thesis submitted to McGill University in partial fulfillment of the requirements of the degree of Doctor of Philosophy গল্পটি প্রথম শতাব্দীর লাতিন লেখক ভ্যালেরিয়াস ম্যাক্সিমাস তার ফ্যাক্টোরাম এসি ডিক্টোরাম মেমোরবিলিয়াম লিব্রি IX (স্মরণীয় কাজের এবং বাণীর নয়টি বই ) এও উল্লেখ করেছিলেন। Valerius Maximus. Memorable Doings and Sayings, Volume II: Books 6-9. Edited and translated by D. R. Shackleton Bailey. Loeb Classical Library 493. Cambridge, MA: Harvard University Press, 2000 যেখানে হেরোডোটাসের সংস্করণে সিসামনেসের চামড়া টুকরো করে ছাড়ানো হয়, ম্যাক্সিমাসের কাছে চামড়াটি ছিল যা চেয়ার জুড়ে প্রসারিত করা হয়েচিল। Claes Jacobsz. van der Heck, Het oordeel van Cambyses , at the Stedelijk Museum, Alkmaar   ব্যাখ্যা    তথ্যসূত্র    বহিঃসংযোগ     বিষয়শ্রেণী:জন্মের সাল অজানা বিষয়শ্রেণী:হাখমানেশি সাম্রাজ্যের ব্যক্তি বিষয়শ্রেণী:খ্রিস্টপূর্ব ৬ষ্ঠ শতাব্দীর মৃত্যুদণ্ড বিষয়শ্রেণী:হাখমানেশি সাম্রাজ্য দ্বারা মৃত্যুদন্ড কার্যকর করা ব্যক্তি বিষয়শ্রেণী:চামড়া ছাড়িয়ে মৃত্যুদন্ড কার্যকর করা ব্যক্তি
right|thumb|"আমিনাকে পিশাচের সঙ্গে পাওয়া গেল" - আরব্য রজনীর সিদি নূমানের গল্প থেকে। পিশাচ (; ) একধরনের আরব্য পুরাণের দানব বা জ্বীন যা মানুষের মৃতদেহ ভক্ষণ করে। এদেরকে সাধারণত অ-মৃত হিসেবে শ্রেণীবদ্ধ করা হয়। পিশাচতত্ত্ব নিয়ে প্রায় সব ধর্মের নিজস্ব মতামত রয়েছে। এই প্রাণী কবরস্থানে বা জনমানবহীন স্থানে বাস করে বলে মনে করা হয়। এখন পর্যন্ত বিদ্যমান প্রাচীনতম সাহিত্যে উল্লেখ রয়েছে পিশাচরা সম্ভবত এক হাজার এবং এক রাত্রি বাঁচে।  পিশাচ শব্দটি আরও ব্যবহৃত হয় এমন ব্যক্তির ক্ষেত্রে যে কোন ভয়ানক কাজ বা অত্যন্ত জঘন্য কোন অপরাধ করে আনন্দ পায়।  আরও দেখুন  জ্বীন জাতি  ভ্যাম্পায়ার  জম্বি   তথ্যসূত্র   বিষয়শ্রেণী:রূপকথা বিষয়শ্রেণী:পুরাণ বিষয়শ্রেণী:জ্বীন বিষয়শ্রেণী:আরব্য কিংবদন্তি জীব বিষয়শ্রেণী:পৌরাণিক দানব
শামসুদ্দিন আহমেদবলতে যাদেরকে বোঝানো হতে পারে -   শামসুদ্দিন আহমেদ – আইনজীবী, রাজনীতিবিদ ও ব্রিটিশ শাসিত বঙ্গের মন্ত্রী।  শামসুদ্দিন আহমদ (চিকিৎসক) –একজন চিকিৎসক, সমাজসেবী, শহীদ বুদ্ধিজীবী।  শামসুদ্দিন আহমেদ (রাজনীতিবিদ) –বাংলাদেশ জাতীয়তাবাদী দলের রাজনীতিবিদ এবং নওগাঁ-৫ আসনের সাবেক সংসদ সদস্য।  শামসুদ্দিন আহমেদ (প্রকৌশলী) –বাংলাদেশী রাজনীতিবিদ এবং ময়মনসিংহ-৬ আসনের সাবেক সংসদ সদস্য।  শামসুদ্দিন আহমেদ (মানিকগঞ্জের রাজনীতিবিদ) –বাংলাদেশী রাজনীতিবিদ এবং মানিকগঞ্জ-২ আসনের সাবেক সংসদ সদস্য।   আরও দেখুন    শামসুদ্দীন আহমেদ –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।  শামসউদ্দিন আহমাদ শাহ –ছিলেন বাংলার শাসক। তিনি সুলতান জালালউদ্দিন মুহাম্মদ শাহর পুত্র।
টিউনিং ফর্ক The initial language of this article was ইংরেজি.  $R (আলাপ)  ১৪:৪০, ২ অক্টোবর ২০১৫ (ইউটিসি) মোটু পাতলু The initial language of this article was অজানা.  SETHNoman (Message Wall) ০৮:১৬, ৭ নভেম্বর ২০১৫ (ইউটিসি)   শাহাদাত সায়েম (আলাপ) ০৪:৩৮, ২৭ নভেম্বর ২০১৫ (ইউটিসি)  রবি তেজা’র চলচ্চিত্রসমূহ The initial language of this article was ইংরেজি.   সাজিদ বার্তা ০৬:১৭, ১৫ এপ্রিল ২০১৬ (ইউটিসি)  মহাকাশ অনুসন্ধান The initial language of this article was English.   S Shamima Nasrin (আলাপ) ১১:৩৮, ১৮ মে ২০১৭ (ইউটিসি)  দুঃখ The initial language of this article was English.   S Shamima Nasrin (আলাপ) ১৭:২২, ২২ মে ২০১৭ (ইউটিসি)
thumb|বেদারা বেশ শিল্পী বেদারা বেশ হল এক ধরনের লোকনৃত্য। এটি কর্নাটকের শিরসি শহরে দোলের রাতের আগে থেকে পরিবেশিত হয়। এটি 'শিকার নৃত্য' নামেও পরিচিত। শিরসির লোকেরা প্রতি দুবছর পর্যায়ক্রমে এই অনন্য লোকনৃত্যের সাথে দোলযাত্রা উদযাপন করে।The Celebration of Holi দোলযাত্রার পাঁচ দিন রাজ্যের বিভিন্ন প্রান্ত থেকে প্রচুর লোক সমাগম হয়।  ইতিহাস বেদারা বেশ একটি অনন্য লোকনৃত্য যার ইতিহাস ৩০০ বছরের পুরানো।A unique folk dance - The Hindu কিংবদন্তি অনুসারে, 'বিজয়নগর রাজাদের' রাজত্বের পরে, শিরসি (তৎকালীন কল্যাণপট্টন) এবং অন্যান্য দক্ষিণ ভারতের অঞ্চলগুলি শাসন করেছিল সোন্দা রাজবংশ।  সোন্দা অঞ্চলে মুসলমানদের আক্রমণের ভয় সবসময়ই ছিল। তাদের রক্ষা করার জন্য, শাসকরা বেদা সম্প্রদায়ের এক যুবক ‘মল্লেশি’কে নিযুক্ত করেছিলেন, সে ছিল বিজয়নগর সাম্রাজ্যের একজন যোদ্ধা।  প্রাথমিকভাবে, মল্লেশি তার দায়িত্বগুলি ভালভাবে পালন করেছিল, কিন্তু পরে, সে সমস্যা সৃষ্টি করতে শুরু করে এবং ব্যভিচারী হয়ে ওঠে। সে স্থানীয় নেতা দাসপ্পা শেঠির কন্যা রুদ্রাম্বিকাকে বিবাহের প্রস্তাব দেয়। রুদ্রাম্বিকা সাহসী এবং নির্ভীক ছিলেন; সমাজের স্বার্থে তিনি মল্লেশীকে বিবাহ করেন।  দোলের এক রাতে, যখন মল্লেশি নাচছিল, রুদ্রাম্বিকা তার চোখে অম্ল (অ্যাসিড) নিক্ষেপ করেন, ফলে সে অন্ধ হয়ে যায়। তারপরে সে রুদ্রাম্বিকাকে হত্যা করার জন্য তাড়া করার চেষ্টা করেছিল কিন্তু ১২জন গ্রামবাসীর তাকে ধরে ফেলে এবং জীবন্ত পুড়িয়ে মারে।  রুদ্রাম্বিকার আত্মত্যাগকে স্বীকৃতি দিয়ে 'বেদার বেশ' শুরু হয়েছিল এবং সেই ঐতিহ্য এখনও চলছে।  এটি যেভাবে সম্পন্ন করা হয় এই নৃত্যটি শিল্প, সংস্কৃতি, ইতিহাস এবং আবেগের মিশ্রন। প্রাণবন্ত এবং প্রাকৃতিক রঙের সূক্ষ্ম ব্যবহার এটিকে একটি জমকালো পরিবেশনা করে তোলে। পুরো নৃত্যের বিষয় একটি সর্বোচ্চ ব্যক্তিত্বের উপর কেন্দ্রীভূত হয় যে একজন ভয়ঙ্কর স্বভাবের উপজাতীয়। এই ব্যক্তির মুখটি এমনভাবে আঁকা হয় যাতে সেটি অত্যন্ত ভীতিকর হয়। একটি তুলোর বল তার নাকে লাগানো হয়, যাতে তাকে একটি বীভৎস প্রাণী মনে হয়।  এই কেন্দ্রীয় চরিত্রটির সহযোগী থাকে প্রায় পনেরো জন পুরুষ। বেদারা বেশ নাচের প্রায় এক সপ্তাহ আগে অনুশীলন শুরু হয়, এবং প্রদর্শনের দিনের উপস্থাপনা বাকরুদ্ধ করে দেয়।  অভিনয় শিল্পীকে ময়ূরের পালক, গোঁফ, সুতি ও লাল কাপড়, ফল, ঢাল এবং তলোয়ার দিয়ে সজ্জিত করা হয়। শিল্পীর পেটে দুটি দড়ি বাঁধা থাকে এবং দুইজন লোক পিছন থেকে সেই দড়ি ধরে থাকে। এটি মূলত বোঝায় মল্লেশিকে বিরত করা হচ্ছে তার সামনে আসা লোকজনকে হত্যা করার চেষ্টা থেকে। নৃত্যকে ছন্দ দেওয়ার জন্য হস্তধৃত ড্রাম (টামাটে) ব্যবহার করা হয়। শিকার নৃত্য পরিবেশনকারীরা প্রথমে স্থানীয় রাস্তা থেকে নৃত্য শুরু করে এবং সারা রাত ধরে শিরসি শহরের বিভিন্ন স্থানে নৃত্য পরিবেশন করে।  আধুনিক আকার প্রায় ৫০জন একক শিল্পী  ড্রাম বাদকদের একটি দল নিয়ে শিকার নৃত্য বা বেদারা বেশ পরিবেশন করে। আধুনিক সময়ে বেদারা বেশের সাথে রাস্তায় বিভিন্ন ধরনের পরিবেশনা দেখা যায়।  তথ্যসূত্র  বিষয়শ্রেণী:হোলি বিষয়শ্রেণী:কর্ণাটকের লোকনৃত্য
রোশন পুরা তিলকরা দিচাওন খুর্দ () ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ পশ্চিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে রোশন পুরা তিলকরা দিচাওন খুর্দ শহরের জনসংখ্যা হল ৩৮,৫৮০ জন। এর মধ্যে পুরুষ ৫৪%, এবং নারী ৪৬%।  এখানে সাক্ষরতার হার ৭১%,। পুরুষদের মধ্যে সাক্ষরতার হার ৭৭%, এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে রোশন পুরা তিলকরা দিচাওন খুর্দ এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
সুধীর রঞ্জন মজুমদার (১৮ মে ১৯৩৯ - ৪ জানুয়ারি ২০০৯) ৫ ফেব্রুয়ারি ১৯৮৮ থেকে ১৯ ফেব্রুয়ারি ১৯৯২ পর্যন্ত ভারতের ত্রিপুরার মুখ্যমন্ত্রী ছিলেন। রাজনীতিতে আসার আগে তিনি স্কুল শিক্ষক ছিলেন। তিনি ভারতীয় জাতীয় কংগ্রেসের সদস্য হিসেবে ত্রিপুরার ভারতীয় সংসদের উচ্চকক্ষ রাজ্যসভার সদস্যও ছিলেন।  তথ্যসূত্র  বিষয়শ্রেণী:১৯৩৯-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বাঙালি ব্যক্তি বিষয়শ্রেণী:ত্রিপুরার মুখ্যমন্ত্রী বিষয়শ্রেণী:ত্রিপুরার ভারতীয় জাতীয় কংগ্রেসের রাজনীতিবিদ বিষয়শ্রেণী:ত্রিপুরার রাজনীতিবিদ বিষয়শ্রেণী:ত্রিপুরার তৃণমূল কংগ্রেসের রাজনীতিবিদ বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:ত্রিপুরার রাজ্যসভা সদস্য বিষয়শ্রেণী:ত্রিপুরা বিধানসভার সদস্য ১৯৮৮-১৯৯৩ বিষয়শ্রেণী:ত্রিপুরার বিরোধী দলনেতা
ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () (১৭৯২-১৮৬৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তিয়াত্তরতম দ্গা'-ল্দান-খ্রি-পা বা প্রধান ছিলেন। তিনি ১৮২০ থেকে ১৮৪৪ খ্রিষ্টাব্দ পর্যন্ত তিব্বতের রাজপ্রতিনিধি পদে দায়িত্ব পালন করেন।   সংক্ষিপ্ত জীবনী  ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো ১৭৯২ খ্রিষ্টাব্দে তিব্বতের আমদো অঞ্চলের চো-নে () নামক স্থানে জন্মগ্রহণ করেন। শৈশবে তাকে ঙ্গাগ-দ্বাং-ত্শুল-খ্রিম্স () নামক একষট্টিতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়। তিনি প্রথমে সে-রা বৌদ্ধবিহার বিশ্ববিদ্যালয়ে ও পরবর্তীকালে গ্যুতো তন্ত্র মহাবিদ্যালয়ে শিক্ষালাভ করেন। ১৮২০ খ্রিষ্টাব্দে তিনি তিব্বতের রাজপ্রতিনিধি পদে নিযুক্ত হন এবং দশম দলাই লামাকে অধিষ্ঠিত করে তার শিক্ষকের দায়িত্ব পালন করেন। ১৮২৩ খ্রিষ্টাব্দ থেকে পরবর্তী সাত বছর তিনি মধ্য তিব্বতের কৃষিপণ্যের দেখাশোনা করেন। ১৮৩৭ খ্রিষ্টাব্দে তিনি দ্গা'-ল্দান বৌদ্ধবিহারের তিয়াত্তরতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি ঙ্গাগ-দ্বাং-ত্শুল-খ্রিম্স প্রতিষ্ঠিত ত্শে-স্মোন-গ্লিং বৌদ্ধবিহারে একটি মহাবিদ্যালয় স্থাপন করেন। ১৮৪১ খ্রিষ্টাব্দে তিনি একাদশ দলাই লামাকে চিহ্নিত করেন ও পরের বছর তাকে অধিষ্ঠিত করেন। ১৮৪৪ খ্রিষ্টাব্দে তার সঙ্গে তিব্বতের সপ্তম পাঞ্চেন লামা সহ অভিজাত সম্প্রদায় ও আম্বান নামক চিং সাম্রাজ্যের প্রতিনিধিদের সঙ্গে বিবাদের সূত্রপাত ঘটে। দ্রেপুং বৌদ্ধবিহারের সম্পত্তির ব্যাপারে তার সঙ্গে য়ে-শেস-ব্স্তান-পা'ই-র্গ্যাল-ম্ত্শান () নামক চতুর্থ ল্চাং-স্ক্যা হো-থোগ-থু () উপাধিধারী লামার সাথে বিরোধ ঘটে। এই পরিপ্রেক্ষিতে তার বিরুদ্ধে আর্থিক তছরুপের অভিযোগ এনে তাকে তিব্বতের রাজপ্রতিনিধি পদ থেকে সরিয়ে দেওয়া হয় ও তার সমস্ত সম্পত্তি বাজেয়াপ্ত করে নেওয়া হয়। এরপর তিনি তার জন্মস্থান চো-নেতে ফিরে আসেন ও জীবনের শেষ কুড়ি বছর স্থানীয় বিহারে বসবাস করেন।   তথ্যসূত্র    আরো পড়ুন   Petech, Luciano. 1959. "The Dalai Lamas and Regents of Tibet: A Chronological Study." T'oung Pao 47, pp. 369–394.  Shakabpa, Tsepon. 1967. Tibet: A Political History. New Haven: Yale University Press.           বিষয়শ্রেণী:১৭৯২-এ জন্ম বিষয়শ্রেণী:১৮৬৪-এ মৃত্যু বিষয়শ্রেণী:গানদেন ত্রিপা বিষয়শ্রেণী:ত্শেমোনলিং রিনপোছে বিষয়শ্রেণী:তিব্বতের রাজপ্রতিনিধি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৭:২৫, ১৯ জুন ২০২৩ (ইউটিসি) মোহাম্মদ উমর নঈমী   – (অপসারণের প্রস্তাবনা দেখুনলগ দেখুন) () নিবন্ধটিতে কোনো তথ্যসূত্র উদ্ধৃত হয় নি। উল্লেখযোগ্যতারও কোনো নিদর্শন নেই। অপসারণ করা হোক।–ধর্মমন্ত্রী (আলাপ) ১৫:২৯, ১২ জুন ২০২৩ (ইউটিসি)   প্রস্তাবনা অনুসারে। মোঃ মারুফ হাসান (আলাপ) ০১:০২, ১৬ জুন ২০২৩ (ইউটিসি) অপসারণযোগ্য নিবন্ধ। Mmrsafy (আলাপ) ১১:৫৪, ১৮ জুন ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কুচু কালেক্টিভ একটি বেসরকারি সংস্থা, যার লক্ষ্য হলো সাহারা-নিম্ন আফ্রিকায় এলজিবিটিআই (LGBTI) অধিকার প্রচার ও সুরক্ষা করা। তারা এমন প্রযুক্তিগত সরঞ্জাম এবং উপকরণ তৈরি ও ব্যবহারে উৎসাহিত করে, যা এলজিবিটিআই ব্যক্তি এবং কর্মীদের ঘৃণাবাদী গোষ্ঠী, দমনমূলক সরকার ও তাদের প্রতিষ্ঠান থেকে রক্ষা করতে পারে।Kuchu Collective. Our Mission. Retrieved 2015-7-18   কার্যক্রম  কুচু কালেক্টিভ বিভিন্ন কার্যক্রমের মাধ্যমে তাদের লক্ষ্য পূরণে কাজ করে। এর মধ্যে রয়েছে:   কুচু কালেক্টিভ ইয়াম্বা অ্যান্ড্রয়েড অ্যাপ: এটি সম্ভবত এলজিবিটিআই ব্যক্তিদের সুরক্ষার জন্য ডিজাইন করা একটি মোবাইল অ্যাপ্লিকেশন।  টুইফ্রিকা: এটি একটি টুল বা প্ল্যাটফর্ম হতে পারে যা তথ্য আদান-প্রদান এবং প্রচারের জন্য ব্যবহৃত হয়।Using an automated Twitter-based api system to report incidents of violence against sexual minorities so the crowd can act.  সামার সোর্স ক্যাম্প: এটি একটি ওপেন সোর্স ওয়ার্কশপ, যেখানে সম্ভবত প্রযুক্তিগত দক্ষতা উন্নয়ন এবং ডিজিটাল নিরাপত্তা নিয়ে কাজ করা হয়।Paul-Brian McInerney. "Technology Movements and the Politics of Free/Open Source Software." Science Technology Human Values vol. 34 no. 2  আফ্রিকা সোর্স (Africa Source): এটিও একটি ওপেন সোর্স ওয়ার্কশপ, যা সম্ভবত আফ্রিকার প্রেক্ষাপটে প্রযুক্তিগত সমাধানের উপর জোর দেয়।"African Free and Open Source Software Developers Meeting March 15th - 19th." Africa News"Africa Source II - Free and Open Source Software for Local Communities." Africa News.  "১০ ট্যাক্টিকস ফর টার্নিং ইনফরমেশন ইনটু অ্যাকশন": এটি একটি ৫০ মিনিটের চলচ্চিত্র, যা দেখায় "গ্লোবাল সাউথের সামাজিক ন্যায়বিচার সংস্থাগুলো তাদের প্রচারাভিযানে গুগল আর্থ থেকে ফেসবুক পর্যন্ত সবকিছু কীভাবে ব্যবহার করে।" এই চলচ্চিত্রটি সম্ভবত এলজিবিটিআই অ্যাক্টিভিস্টদের জন্য তথ্যকে কার্যকর পদক্ষেপে রূপান্তরিত করার কৌশল শেখাতে সাহায্য করে।Derek Blackadder. "Twitter & Toodledo." Our Times, Feb/March 2010.10 Tactics. Retrieved 2011-10-13Mary C. Joyce, ed. Digital activism decoded: the new mechanics of change. NY: International Debate Education Assoc., 2010   আরও দেখুন    ওপেন নলেজ ফাউন্ডেশন   তথ্যসূত্র   বিষয়শ্রেণী:যোগাযোগ ও গণমাধ্যম সংস্থা বিষয়শ্রেণী:আফ্রিকায় তথ্য ও যোগাযোগ প্রযুক্তি বিষয়শ্রেণী:নাগরিক মাধ্যম বিষয়শ্রেণী:ডেনমার্ক ভিত্তিক আন্তর্জাতিক সংস্থা বিষয়শ্রেণী:তথ্য প্রযুক্তি শিক্ষা বিষয়শ্রেণী:মুক্ত ও ওপেনসোর্স সফটওয়্যার সংগঠন বিষয়শ্রেণী:আন্তর্জাতিক এলজিবিটিকিউ সংগঠন বিষয়শ্রেণী:যোগাযোগ অসম্পূর্ণ বিষয়শ্রেণী:এলজিবিটিকিউ সংগঠনের স্টাব
মেঘনা কন্যা ২০২৪ সালের বাংলাদেশী পূর্ণদৈর্ঘ্য নাট্য চলচ্চিত্র। এটি পরিচলনা করছেন ফুয়াদ চৌধুরী, যা তার নির্মিত প্রথম পূর্ণদৈর্ঘ্য চলচ্চিত্র। নারী পাচারকে কেন্দ্র করে গ্রাম ও শহরের দুই নারীর শেকলভাঙার গল্প নিয়ে তৈরি হয়েছে। প্রধান ভূমিকায় অভিনয় করেছেন কাজী নওশাবা আহমেদ, ফজলুর রহমান বাবু ও শতাব্দী ওয়াদুদ। যা ১১ই এপ্রিল প্রেক্ষাগৃহে মুক্তি পায়।  ছবিটির সাউন্ডট্র্যাক করেছেন শারমিন সুলতানা সুমি এবং চিত্রনাট্য ও সংলাপ লিখেছেন ফাহমিদুর রহমান ও আহমেদ খান হীরক।   নির্মাণ  বেশিভাগ দৃশ্য বরিশালের উলানিয়া দ্বীপ অঞ্চলে ধারণ করা হয়। মেঘনা কন্যা’র চিত্রনাট্য করেছেন ফাহমিদুর রহমান ও আহমেদ খান হীরক। আনোয়ার আজাদ ফিল্ম’স ও এস জে মোশনস পিকচার্স প্রযোজিত চলচ্চিত্রটির প্রযোজনা করেছেন। কাজী সাইফুল ইসলাম ও আনোয়ার আজাদ। সহযোগিতায় আছে সুইজারল্যান্ড এবং টেলিভিশন পার্টনার দীপ্ত টিভি।   অভিনয়ে   ববি হক  সাজ্জাদ হোসোইন  কাজী নওশাবা আহমেদ  মোহাম্মদ বারী  মিলি বাশার  ফজলুর রহমান বাবু  জয়শ্রী কর জয়া  শতাব্দী ওয়াদুদ  সানজিদা মিলা   মুক্তি   কানাডার টরেন্টোতে ইন্টারন্যাশনাল ফিল্ম ফেস্টিভাল অব সাউথ এশিয়া (আইএফএফএসএ) চলচ্চিত্র উৎসবে মেঘন্যা কন্যা চলচ্চিত্রটি মহরত হিসাবে প্রদর্শনী হয়েছে।  চলচ্চিত্রটি বাংলাদেশে ১৭ নভেম্বর ২০২৩ প্রেক্ষাগৃহে মুক্তি পাওয়া কথা ছিল। অবশেষে ২০২৪ সালের ১১ই এপ্রিল অভি কথাচিত্রের পরিবেশনায় প্রেক্ষাগৃহে মুক্তি পায়।   তথ্যসূত্র    বহিঃসংযোগ       বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:২০২৪-এ পরিচালনায় অভিষেক চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:মদ্যপান সম্পর্কে চলচ্চিত্র বিষয়শ্রেণী:পতিতাবৃত্তি সম্পর্কে চলচ্চিত্র বিষয়শ্রেণী:বাংলাদেশের নারী বিষয়ক চলচ্চিত্র বিষয়শ্রেণী:বাংলাদেশে মানব পাচার বিষয়শ্রেণী:বাংলাদেশে মানব পাচার সম্পর্কিত চলচ্চিত্র বিষয়শ্রেণী:বাংলাদেশী অপরাধমূলক চলচ্চিত্র
এম. শামসুর রহমান ( – ১৬ ফেব্রুয়ারি ২০২০) বাংলাদেশের একজন শিক্ষায়তনিক ব্যক্তি ও লেখক ছিলেন। জাতীয় কবি কাজী নজরুল ইসলাম বিশ্ববিদ্যালয়ের প্রথম উপাচার্য ছিলেন।   জীবনী  এম. শামসুর রহমান রাজশাহী বিশ্ববিদ্যালয়ের লোকপ্রশাসন ও রাষ্ট্রবিজ্ঞান বিভাগের অধ্যাপক ছিলেন। তিনি লোকপ্রশাসন ও রাষ্ট্রবিজ্ঞান সংক্রান্ত গ্রন্থও রচনা করেছেন।  এম. শামসুর রহমান ২০০৪ সালের ২৪ জুলাই থেকে ২০০৬ সালের ৬ জুন পর্যন্ত জাতীয় কবি কাজী নজরুল ইসলাম বিশ্ববিদ্যালয়ের প্রকল্প পরিচালক ছিলেন। পরবর্তীতে, তিনি ২০০৬ সালের ৭ জুন থেকে ২০০৯ সালের ১৯ এপ্রিল পর্যন্ত তিনি জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে দায়িত্ব পালন করেছিলেন।  এম. শামসুর রহমান ঢাকার অ্যাপোলো হাসপাতালে ২০২০ সালের ১৬ ফেব্রুয়ারি ৮০ বছর বয়সে মৃত্যুবরণ করেন।   তথ্যসূত্র   বিষয়শ্রেণী:২০২০-এ মৃত্যু বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী শিক্ষায়তনিক প্রশাসক বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:জাতীয় কবি কাজী নজরুল ইসলাম বিশ্ববিদ্যালয়ের উপাচার্য
ফেং ছেং (, ; জন্ম: ২৩ এপ্রিল ১৯৯৭) হলেন একজন চীনা ফিগার স্কেটার। তিনি আন্তর্জাতিক প্রতিযোগিতার মঞ্চে চিন ইয়াংয়ের সাথে জুটি হিসেবে ফিগার স্কেটিংয়ের পেয়ার স্কেটিং বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  ২০০৪ সালে ফিগার স্কেটিংয়ে অভিষেক করা ছেং চীনের হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ফেং ছেং ১৯৯৭ সালের ২৩শে এপ্রিল তারিখে চীনের হারপিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ছেং চীনের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি চিন ইয়াংয়ের সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। ছেং সর্বমোট ২১৪.৮৪ পয়েন্ট অর্জন করে সার্বিকভাবে পঞ্চম স্থান অধিকার করেছিলেন। শর্ট প্রোগ্রামে ৭৬.১০ পয়েন্ট স্কোর করে তারা পঞ্চম স্থান অধিকার করেছিলেন এবং ফ্রি স্কেটিংয়ে ১৩৮.৭৪ পয়েন্ট নিয়ে এক ধাপ পিছিয়ে ষষ্ঠ স্থান অধিকার করেছিলেন।  তিনি চিন পোইয়াং, শু ই, সুই ওয়েনচিং, হান ছুং, চিন ইয়াং, ওয়াং শিউয়ে এবং লিউ শিনিউয়ের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫০ পয়েন্ট অর্জন করে সার্বিকভাবে পঞ্চম স্থান অধিকার করেছিলেন। শর্ট প্রোগ্রাম/রিদম ডান্সে ২২ পয়েন্ট স্কোর করেছিলেন এবং ফ্রি স্কেটস/ডান্সে ২৮ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী পেয়ার স্কেটার বিষয়শ্রেণী:চীনের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার